Socruithe athbhreithnithe chun Cláir Foghlama Leibhéal 1 (CFL1) agus Cláir Foghlama Leibhéal 2 (CFL2) a mheasúnú agus a thuairisciú le haghaidh chohórt scoláirí 2018– 2021 (scoláirí atá sa Tríú Bliain in 2020/2021)
Cláir Foghlama Leibhéal 2: Aonaid Tosaíochta Foghlama
Díreoidh Clár Foghlama Leibhéal 2 ar an ngrúpa an-sonrach scoláirí a bhfuil míchumais ghinearálta foghlama acu sna catagóirí ardfheidhmiúil measartha agus ísealfheidhmiúil éadrom.
Is beag de na scoláirí sin atá ann (duine nó beirt i ngnáthscoil, tuilleadh i scoil speisialta) agus tá pleananna tacaíochta don scoláire acu go léir. Beidh an Clár Foghlama ag Leibhéal 2 bunaithe ar Aonaid Tosaíochta Foghlama.
Díríonn na hAonaid Tosaíochta Foghlama ar bhunscileanna sóisialta, réamhghairme agus saoil an scoláire lena mbaineann a fhorbairt. Tá cúig Aonad Tosaíochta Foghlama Leibhéal 2 ann:
Cumarsáid agus litearthacht
Uimhearthacht
Cúram pearsanta
Maireachtáil i bpobal
Ullmhú don obair 
Féach na Treoirlínte agus an tSonraíocht le haghaidh Chláir Foghlama Leibhéal 2 ar Curaclam Ar Líne
Cláir Foghlama Leibhéal 1: Aonaid Tosaíochta Foghlama
Treoirlínte Chlár Foghlama Leibhéal 1
Díreoidh Cláir Foghlama Leibhéal 1 ar an ngrúpa an-sonrach scoláirí a bhfuil míchumais ghinearálta foghlama acu sna catagóirí ísealfheidhmiúil measartha agus géar agus trom. Beifear in ann an clár a phearsanú ionas go n-oirfidh sé do riachtanais aonair an spriocghrúpa scoláirí.
Is beag scoláirí mar sin atá ann agus de ghnáth is i Scoileanna Speisialta amháin a bhíonn siad. Tá pleananna tacaíochta do scoláirí acu go léir agus go minic bíonn iliomad riachtanas cognaíoch agus feidhmiúil casta acu. De ghnáth bíonn a gcuid foghlama dírithe ar leibhéal forbartha an-luath.
D’fhéadfadh deacracht a bheith ag an scoláire a bheadh i gceist an saol mórthimpeall orthu a thuiscint agus a n-áit sa saol sin. D’fhéadfadh deacrachtaí a bheith acu freisin le scileanna cumarsáide léirithigh agus glactha.
Cuimsítear i gCláir Foghlama Leibhéal 1 sé Aonad Tosaíochta Foghlama ina sainaithnítear agus ina bhforbraítear go follasach na príomhréimsí foghlama a theastaíonn chun na scoláirí a ullmhú dá saol amach anseo.
Cumarsáid, Teanga agus Litearthacht
Cúram Pearsanta agus Folláine
A bheith rannpháirteach i bPobal
Uimhearthacht
Na healaíona
Corpoideachas
Léigh an Doiciméad Eolais agus an Treoir le haghaidh Chláir Foghlama Leibhéal 1 anseo.
Background Paper and Brief for Level 1 Learning Programmes
Léigh tuarascáil an phróisis comhairliúcháin anseo.
Report on the consultation of the Background Paper for Level 1 Learning Programmes
Cuirfear dréacht de Threoirlínte Chlár Foghlama Leibhéal 1 ar fáil do líon beag scoileanna i mí Mheán Fómhair 2017 i gcomhair trialach. Tabhair faoi deara go bhfuil an líon scoileanna atá ar an liosta don tionscadal trialach seo lán cheana féin.